Pernu vaivada

Pernu vaivada () – aukščiausias Pernu vaivadijos ir vienas iš Abiejų Tautų Respublikos Senato pareigūnų.

 Įgaliojimai 
Pernu vaivadą dažniausiai iš Infliantų bajorų šeimų skirdavo karalius ir jis pareigas eidavo iki gyvos galvos. Vaivada buvo aukščiausias valstybinės valdžios pareigūnas vaivadijoje, vaivadijos bajorų vadas ir vaivadijos bajorų pašauktinių kariuomenės vadas. Jo kompetencijai buvo priskirti administracijos, karo ir teismo reikalai. Jis taip pat rūpinosi vaivadijos miestų, kuriems suteiktos Magdeburgo teisės, apsauga ir tvarka, prižiūrėjo jų matus, saikus ir kainas. Vaivados jurisdikcijai priklausė ir miestų žydų bendruomenės.

Vaivada buvo Abiejų Tautų Respublikos senato nuolatinis narys. Senate Pernu vaivada pagal rangą turėjo vieną žemiausių pasauliečių pozicijų. Pernu vaivadija faktiškai nustojo egzistuoti jau 1621 m., kai kraštą užėmė Švedija. Pernu miestas buvo užimtas jau 1617 m. Formaliai Pernu vaivadija panaikinta po Olivos taikos 1660 m., bet vaivados pareigybė liko centrinės valdžios pareigybių sąraše. Pernu vaivados pareigybė buvo panaikinta po Trečiojo Abiejų Tautų Respublikos padalijimo 1795 m.

 Pernu vaivados 
 Paveikslas Kadencija Asmuo Tolesnė karjera70px1598-1602Motiejus DembinskisVendeno vaivada70px1617-1620Teodoras DenhofasTeodor DenhoffVendeno vaivada70px1620-1627Joachimas TarnovskisJoachim TarnowskiVendeno vaivada70px1628-1633Petras TryznaPiotr TryznaMirė70px1633-1640Konstantinas PalubinskisKonstanty PołubińskiMirė70px1640-1642Ernestas Magnusas DenhofasErnest Magnus DenhoffMirė70px1642-1645Jonas ZavadzkisJan Zawadzki70px1645-1646Jurgis ChreptavičiusJerzy ChreptowiczNaugarduko vaivada70px1646-1659Henrikas DenhofasHenryk DenhoffMirė70px1660-1676Stanislovas Karolis KoniecpolskisStanisław Karol KoniecpolskiMirė. Pareigybė buvo panaikinta po Trečiojo Abiejų Tautų Respublikos padalijimo 1795 m.

 Bibliografija 
 Zbigniew Góralski, Urzędy i godności w dawnej Polsce, Warszawa 1988

 Kiti straipsniai 
 Pernu kaštelionas
 Abiejų Tautų Respublikos Senato pareigūnai
 Centrinės valdžios pareigūnai
 Abiejų Tautų Respublikos žemietijų pareigūnai
 Abiejų Tautų Respublikos dvaro pareigūnai